ધીરુબહેન પટેલે લખેલા ‘પાઈ પાઈ’ નાટકમાં મા-બાપે કરેલી કમાણી અને એ કમાણી માટે પેટે પાટા બાંધનારાં મા-બાપની કિંમત શું કહેવાય એ વાત સમજાવવાનો પ્રયાસ થયો છે. મનોજ શાહ કહે છે, ‘આજના સમયમાં બધાને રાતોરાત કરોડપતિ થઈ જવું છે, પણ જો એ થવામાં લાઇફની વૅલ્યુને જાળવી રાખવામાં આવે તો સંબંધોમાં પણ કરોડપતિપણું જળવાયેલું રહે અને ફૅમિલી પણ આખું સાથે રહે. આ જ મુદ્દાને ‘પાઈ પાઈ’માં સમાવવામાં આવ્યો છે.’